ชื่อเรื่อง รายงานผลพัฒนาการจัดกิจกรรมโดยใช้หนังสือภาพภาษาพาสนุกเพื่อเตรียมความพร้อมในการอ่านของนักเรียนชั้นอนุบาลปีที่ 2

ชื่อผู้ศึกษา นางสาวสมจิตร แก้วตา

ปีที่รายงานปีการศึกษา 2560

**บทคัดย่อ**

การศึกษาครั้งนี้มีวัตถุประสงค์เพื่อ 1) สร้างและหาประสิทธิภาพของหนังสือภาพภาษาพาสนุกเพื่อเตรียมความพร้อมในการอ่าน ตามเกณฑ์มาตรฐาน 80/80 2) เปรียบเทียบความพร้อมในการอ่านก่อนเรียนและหลังเรียนโดยใช้หนังสือภาพภาษาพาสนุกเพื่อเตรียมความพร้อมในการอ่านของนักเรียนชั้นอนุบาลปีที่ 2 และ 3) ศึกษาความพึงพอใจของนักเรียนที่มีต่อหนังสือภาพภาษาพาสนุกเพื่อเตรียมความพร้อมในการอ่าน ประชากรที่ใช้ในการศึกษาครั้งนี้ คือ นักเรียนชั้นอนุบาลปีที่ 2 ภาคเรียนที่ 1 ปีการศึกษา 2560 โรงเรียนพิชัยดาบหัก 1 สำนักงานเขตพื้นที่การศึกษาประถมศึกษาอุตรดิตถ์ เขต 1จำนวน 23 คนโดยผู้รายงานดำเนินการจัดประสบการณ์การเรียนรู้ในกิจกรรมเสริมประสบการณ์จำนวน 10 สัปดาห์ ๆ ละ 5 วัน วันละ 20 นาที เครื่องมือที่ใช้ในการศึกษา ได้แก่ 1) หนังสือภาพภาษาพาสนุกเพื่อเตรียมความพร้อมในการอ่านของนักเรียนชั้นอนุบาลปีที่ 2 ที่ผู้รายงานสร้างขึ้นจำนวน 10 ชุด 2) แบบทดสอบวัดความพร้อมในการอ่าน จำนวน 2 ชุด ชุดที่ 1 เป็นแบบทดสอบก่อนเรียน จำนวน 20 ข้อชุดที่ 2 เป็นแบบทดสอบหลังเรียน จำนวน 20 ข้อ 3) แบบสอบถามความพึงพอใจของนักเรียนที่มีต่อการใช้หนังสือภาพภาษาพาสนุกเพื่อเตรียมความพร้อมในการอ่านจำนวน 10 ข้อ การวิเคราะห์ข้อมูลและสถิติที่ใช้ในการวิเคราะห์ข้อมูล โดยการหาค่าร้อยละ ค่าเฉลี่ยและส่วนเบี่ยงเบนมาตรฐาน

ผลการศึกษาพบว่า

1. ประสิทธิภาพของหนังสือภาพภาษาพาสนุกเพื่อเตรียมความพร้อมในการอ่านที่พัฒนาขึ้นมีประสิทธิภาพ 88.00/85.43 ซึ่งสูงกว่าเกณฑ์มาตรฐานที่ตั้งไว้ 80/80

2. ความพร้อมในการอ่านจากการใช้หนังสือภาพภาษาพาสนุกเพื่อเตรียมความพร้อมในการอ่านหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05

3. นักเรียนมีความพึงพอใจต่อการใช้หนังสือภาพภาษาพาสนุกเพื่อเตรียมความพร้อมในการอ่านนักเรียนชั้นอนุบาลปีที่ 2 ในภาพรวมอยู่ในระดับมาก โดยมีค่าเฉลี่ย เท่ากับ 2.36